Здравейте, вчера вечерта при покупка на годишна електронна винетка допуснах грешка, при изписване на регистрационния номер вместо цифрите 00 съм въвела букви ОО. НЕ получих и имейл за активация, както и разписка за електронна винетка от EVignette. Разбирам колко глупава е ситуацията, разбирам че нямам валидна винетка, прочела съм и предупрежденията че отговорността е моя. Въпреки това, след като съобщих веднага за проблем, получих отговор от bgtoll, че не е предвидено канселиране, че това е държавна такса и не може да се откажа от нея!! Не съм против държавната такса, аз не се отказвам от нея, просто искам да бъде извършена корекция или това плащане да бъде анулирано, за да си закупя отново винетка. Как може да бъде платена държавна такса за нещо което не съществува? Днес входирах жалба в Агенция “ПЪТНА ИНФРАСТРУКТУРА” Пловдив, но служителката каза че най-вероятно няма да я уважат. Как да постъпя, има ли нещо друго, което мога да направя?




Електронна винетка
==================

 

Здравейте, Сребра Ботева, 


както посочвате – сама сте допуснала грешка при изписване на регистрационния номер на автомобила си при закупуване на винетка, поради което вероятно жалбата до Агенция “Пътна инфраструктура” няма да бъде уважена заради допуснатата грешка.


